section_heading: Životopis
paragraph_text: Nakon općih izbora 1996., Lagumdžija je izabran za zastupnika u Zastupničkom domu PS BiH. Iduće godine izabran je za predsjednika SDP-a BiH. Na idućim izborima održanim 2000., Lagumdžija se ponovno kandidirao za zastupnički mandat u Zastupničkom domu PS BiH, te je dobio 34 212 glasa. Međutim, prestao je vršiti zastupničku dužnost kada je 22. veljače 2001. imenovan ministrom vanjskih poslova BiH u Vijeću ministara BiH, čiji je predsjedavatelj bio Božidar Matić iz SDP-a BiH.Sazivi vijeća ministara. Vijeće ministara Bosne i Hercegovine. Pristupljeno 2. srpnja 2014.